**QÜESTIONARI B**

Aquest examen consta de 80 preguntes ordinàries i avaluables (de la 1 a la 80) més 10 de reserva (de la 81 a la 90). Si el Tribunal acorda l'eliminació d'alguna pregunta de les ordinàries i avaluables, seran substituïdes per les de reserva i en el mateix ordre.

Este examen consta de 80 preguntas ordinarias y evaluables (de la 1 a la 80) más 10 de reserva (de la 81 a la 90). Si el Tribunal acuerda la eliminación de alguna pregunta de las ordinarias y evaluables, serán sustituidas por las de reserva y en el mismo orden.

**1.**  **Quin dels drets següents es pot suspendre per a persones determinades en relació amb les investigacions corresponents a l’actuació de bandes armades o elements terroristes?**

1. El dret a la vaga.
2. El dret a expressar i difondre lliurement els pensaments, idees i opinions mitjançant la paraula,

l’escrit o qualsevol altre mitjà de reproducció.

1. El dret a la inviolabilitat del domicili.
2. El dret a elegir lliurement la residència.

**2.**  **D’acord amb la Constitució espanyola, el Defensor del Poble:**

1. És designat pel Consell de Ministres per a defensar els drets compresos en el títol I de la Constitució.
2. És designat per les Corts Generals per a defensar els drets compresos en el títol II de la Constitució.
3. És designat per les Corts Generals per a defensar els drets compresos en el títol I de la Constitució.
4. És designat pel Consell General del Poder Judicial per a defensar els drets compresos en el títol I de la Constitució.

**3.**  **La Constitució espanyola garanteix els principis següents:**

1. El principi de legalitat, la jerarquia normativa, la publicitat de les normes, la irretroactivitat de les disposicions sancionadores no favorables o restrictives de drets individuals, la seguretat jurídica, la responsabilitat i la interdicció de l’arbitrarietat dels poders públics.
2. El principi de legalitat, la jerarquia normativa, la publicitat de les normes, la retroactivitat de les disposicions sancionadores no favorables o restrictives de drets individuals, la seguretat jurídica, la responsabilitat i la interdicció de l’arbitrarietat dels poders públics.
3. El principi de legalitat, la jerarquia normativa, la publicitat de les normes, la irretroactivitat de les disposicions sancionadores no favorables o restrictives de drets individuals, la seguretat jurídica i l’arbitrarietat dels poders públics.
4. El principi de legalitat, la jerarquia normativa, la privacitat de les normes, la seguretat jurídica, la responsabilitat i la interdicció de l’arbitrarietat dels poders públics.

**4.**  **Els Tribunals d’excepció a Espanya:**

1. Estan expressament prohibits per la Constitució espanyola.
2. Es permeten només per entendre causes relacionades amb el terrorisme.
3. Es constitueixen en l’ordre jurisdiccional militar.
4. Es constitueixen per jutjar delictes específics i es dissolen quan s’ha dictat la sentència.

**5.**  **La iniciativa de reforma constitucional correspon a:**

1. El Congrés dels Diputats.
2. Els Governs de les Comunitats Autònomes.
3. El President del Govern.
4. El Defensor del Poble.

**6.**  **Si, havent estat dissolt el Congrés dels Diputats, es produís alguna de les situacions que donen lloc a qualsevol dels estats de l’article 116 de la Constitució espanyola:**

1. Les competències del Congrés seran assumides pel president del Congrés.
2. Les competències del Congrés seran assumides per la seva Diputació Permanent.
3. Les competències del Congrés seran assumides per la Diputació Permanent del Senat.
4. Les competències del Congrés seran assumides per una comissió de composició paritària de

diputats i senadors.

**7.**  **Dirigir l’actuació dels titulars dels òrgans superiors i directius d’un ministeri correspon a:**

1. Al secretari general.
2. Al subsecretari.
3. Al secretari d’Estat.
4. Al ministre.

**8.**  **El nomenament i la separació dels subsecretaris es fa mitjançant:**

1. Un reial decret del Consell de Ministres a proposta del titular del ministeri.
2. Un reial decret del Consell de Ministres a proposta del secretari d’Estat del ministeri.
3. Un reial decret del Consell de Ministres a proposta del secretari general del ministeri.
4. Una ordre del titular del ministeri.

**9.**  **D’acord amb la Constitució espanyola, si el Congrés dels Diputats nega la confiança al Govern:**

1. El Govern presentarà la dimissió al Rei i, a continuació, s’haurà de procedir a la designació de

president del Govern segons el que disposa l’article 99 de la Constitució.

1. El Govern presentarà la dimissió al Rei i s’entendrà que resta investit de la confiança de la Cambra

el candidat proposat dins la moció, que serà nomenat president del Govern pel Rei.

1. El Govern presentarà la dimissió al Rei i aquest convocarà directament noves eleccions.
2. Cap de les respostes és correcta.

**10.**  **En la qüestió de confiança que planteja el president del Govern davant el Congrés dels Diputats, quina majoria es requereix per atorgar la confiança?**

1. La majoria de dos terços dels diputats.
2. La majoria absoluta dels diputats.
3. La majoria simple dels diputats.
4. La majoria de tres quartes parts dels diputats.

**11. En el cas que s'hagi produït un mal per a la salut dels treballadors, Qui s'ha d'encarregar de dur a terme una recerca sobre aquest tema, a fi de detectar les causes d'aquests fets?**

1. Els Delegats de Personal o els representants dels treballadors.
2. El Comitè de Seguretat i Salut.
3. El treballador o els treballadors afectats.
4. L'empresari.

**12. Respecte als danys per a la salut dels seus treballadors produïts amb motiu del desenvolupament del seu treball, l'empresari:**

1. Haurà de comunicar-ho per escrit a l'autoritat laboral.
2. No està obligat a comunicar-ho.
3. Haurà de comunicar-ho a l'autoritat sanitària.
4. Haurà de comunicar-ho a l'autoritat laboral si així ho sol·liciten els delegats de prevenció.

**13.**  **Els fabricants, importadors i subministradors de maquinària, equips, productes i útils de treball:**

1. Estan obligats a assegurar que aquests no constitueixin una font de perill per al treballador, sempre que siguin instal·lats i utilitzats en les condicions, forma i per a les finalitats recomanades per ells.
2. No són objecte de responsabilitat per la seguretat d'utilització d'aquests.
3. Estan obligats a assegurar que aquests no constitueixin una font de perill per al treballador, independentment de la mena d'utilització que puguin fer d'ells els treballadors.
4. Estan obligats a assegurar que aquests no constitueixin una font de perill per al treballador previ informe favorable de la Inspecció de Treball.

**14.**  **El pla de prevenció elaborat per l'empresari no inclou:**

1. Els recursos necessaris per a realitzar l'acció de prevenció.
2. Les responsabilitats en matèria de prevenció.
3. L'estructura organitzativa de l'empresa.
4. La relació d'accidents de treball i malalties professionals que hagin causat al treballador una

incapacitat laboral superior a un dia de treball.

**15. La Constitució espanyola preveu expressament una organització institucional autonòmica per a les Comunitats Autònomes següents:**

1. Les de via lenta de l’article 143 de la Constitució.
2. Les de via ràpida de l’article 151 de la Constitució.
3. Les de règim excepcional de l’article 144 de la Constitució.
4. Les de via lenta i les de règim excepcional de l’article 144 de la Constitució.

**16.**  **La Constitució espanyola preveu una organització institucional autonòmica per als Estatuts d’autonomia següents:**

1. Els Estatuts de les Comunitats Autònomes del règim excepcional de l’article 144.
2. Els Estatuts aprovats pel procediment de la via lenta de l’article 143.
3. Els Estatuts aprovats pel procediment de la via ràpida de l’article 151.
4. Els Estatuts de les Comunitats Autònomes de la via lenta i del règim excepcional de l’article 144.

**17.**  **D’acord amb la Constitució espanyola, la competència en matèria del procediment administratiu comú:**

1. És exclusiva dels municipis.
2. És pròpia de les Comunitats Autònomes.
3. És exclusiva de l’Estat, sens perjudici del desenvolupament legislatiu i de l’execució per les

províncies.

1. És exclusiva de l’Estat, sens perjudici de les especialitats derivades de l’organització pròpia de les

Comunitats Autònomes.

**18.**  **D’acord amb la Constitució espanyola, el control de l’activitat dels òrgans de les Comunitats Autònomes és exercit en allò que es refereixi a la constitucionalitat de les seves disposicions normatives amb força de llei:**

1. Pel Consell General del Poder Judicial.
2. Per l’Audiència Nacional.
3. Pel Tribunal Constitucional.
4. Pel Tribunal Suprem.

**19.**  **Quantes sessions plenàries com a mínim celebra el Parlament Europeu?**

1. Una a l'any.
2. Una al mes.
3. Una a la setmana.
4. Una al dia.

**20.**  **A partir de quin Tractat s'estableix la Unió Econòmica i Monetària a la Unió Europea?**

1. El Tractat de Roma.
2. Tractat de la Unió Europea.
3. Tractat d'Amsterdam.
4. Tractat de París.

**21.**  **El Parlament Europeu pot constituir una comissió temporal de recerca a petició de:**

1. Una desena part dels diputats.
2. Una quarta part dels diputats.
3. Una cinquena part dels diputats.
4. Unanimitat dels diputats.

**22.**  **El president de la Comissió és designat per:**

1. El Parlament
2. El Consell de la unió
3. El Consell d'Europa
4. El Tribunal superior de justícia

**23.**  **El 18 d'abril del 1951 es va signar a París el Tractat constitutiu de la Unió Europea del Carbó i de l'Acer, quins països van signar aquest Tractat?**

1. Alemanya occidental, Bèlgica, França, Itàlia, Luxemburg i els Països Baixos.
2. Alemanya occidental, Bèlgica, França, Itàlia, Gran Bretanya i els Països Baixos.
3. Alemanya occidental, França, Gran Bretanya, Itàlia, Luxemburg i Països Baixos.
4. Alemanya occidental, Dinamarca, França, Itàlia, Luxemburg i Països Baixos.

**24.**  **Les dades relatives a les persones jurídiques (denominació social, Codi d’Identificació Fiscal i domicili fiscal):**

1. Són dades personals i s’han de dissociar.
2. Estan baix l’àmbit d’aplicació del Reglament (UE) 2016/679 i la Llei Orgànica 3/2018.
3. No tenen la consideració de dades de caràcter personal i per tant, no els serà d’aplicació el

Reglament General de Protecció de Dades (UE) 2016/679, ni la Llei Orgànica 3/2018.

1. Si són identificables o es poden determinar indirectament, estaran sotmeses al Reglament General

de Protecció de Dades (UE) 2016/679 i la resta de normativa nacional de protecció de dades

personals.

**25.**  **En cas d'absència o malaltia del President del govern, exercirà la representació de les Illes Balears:**

1. El President del Parlament.
2. El Vicepresident del govern.
3. La persona en qui delegui el President.
4. El Conseller mes antic en el càrrec.

**26. Quan una sol·licitud d'informació de l'interessat sobre drets de protecció de dades sigui manifestament infundada, excessiva o repetitiva, el responsable:**

1. Ha de demanar preceptivament informe al Delegat de Protecció de Dades i la seva resposta serà

vinculant.

1. Podrà cobrar un cànon raonable, respecte als costos administratius que suposa facilitar-li la

informació.

1. Es pot negar a acceptar-la i en cap cas ha de demostrar el caràcter infundat o excessiu de la

sol·licitud.

1. No pot cobrar-li res, atès que el Reglament (UE) 2016/679 i la Llei Orgànica 3/2018, prohibeixen

exigir cap tipus de taxa o cànon.

**27. Les competències de desenvolupament legislatiu i execució, previstes a l'Estatut d'Autonomia, bàsicament en el seu article 31, són:**

1. Competències exclusives de la Comunitat Autònoma.
2. Competències “compartides” amb l'Estat.
3. Competències que no tenen cap relació amb les competències de l'Estat.
4. Competències dels consells insulars.

**28.**  **El vot dels diputats i diputades del Parlament de les Illes Balears:**

1. És delegable en un altre diputat o diputada en cas d'absència justificada, com ocorre en general

amb els òrgans col·legiats.

1. És indelegable.
2. És delegable en un altre diputat o diputada del seu mateix grup polític.
3. És delegable en cas de malaltia greu que impossibiliti l'assistència a la sessió.

**29.**  **El President de les Illes Balears podrà delegar:**

1. Les seves funcions en un dels seus membres pel temps que duri la legislatura.
2. Temporalment funcions executives i de coordinació en algun dels membres del Govern.
3. Temporalment funcions executives i de representació en algun dels membres del Govern.
4. Les funcions del President del govern són indelegables.

**30.**  **Les avaluacions d’impacte de protecció de dades, s’haurien de realitzar:**

1. Abans de posar en marxa les activitats de tractament, en determinats tractaments de dades.
2. Sempre a posteriori, una vegada posades en marxa les activitats.
3. Una vegada cada dos anys.
4. Només en els casos d’utilització de dades a gran escala.

**31.**  **L’exercici de la potestat sancionadora correspon:**

1. Als òrgans insulars determinats legalment o reglamentàriament per raó de la matèria o, si no n’hi

ha, al president.

1. Als òrgans insulars determinats legalment o reglamentàriament per raó de la matèria o, si no n’hi

ha, al Consell Executiu.

1. Als òrgans insulars determinats legalment o reglamentàriament per raó de la matèria o, si no n’hi

ha, al conseller executiu competent.

1. Als òrgans insulars determinats legalment o reglamentàriament per raó de la matèria o, si no n’hi

ha, al Ple.

**32.**  **Quin termini té el consell insular per acordar la proposta de delegació de competències municipals abans què s'entengui desestimada?**

1. Dos mesos des de la presentació de la proposta.
2. Tres mesos des de la presentació de la proposta.
3. Un mes des de la presentació de la proposta.
4. Un mes des de l'aprovació de la proposta per part de la corporació municipal.

**33.**  **De les dades personals següents, quines són considerades com a categoria especial?**

1. Les dades que tenen com a finalitat principal identificar els drets de la ciutadania.
2. Les dades que tenen com a finalitat principal, identificar la ideologia, afiliació sindical, religió,

orientació sexual, creences, origen racial o ètnic.

1. Les dades dels menors, quan els seus representants exerceixin la pàtria potestat.
2. Les dades relatives a temes tributaris i de selecció de personal.

**34.**  **Les interpel·lacions:**

1. Han de versar sobre l’actuació del president, del Consell Executiu o d’algun departament en

qüestions de política general.

1. Han de versar sobre l’actuació del Ple, del president, del Consell Executiu o d’algun departament en

qüestions de política general.

1. Han de versar sobre l’actuació del president, del Consell Executiu o d’algun departament en

qüestions de política insular.

1. Han de versar sobre l’actuació del ple, del president, del Consell Executiu o d’algun departament en

qüestions de política insular.

**35. En els municipis subjectes a règim comú, la impugnació d'actes tributaris es verificarà amb la interposició de:**

1. un recurs de reposició obligatori i necessari per a l'esgotament de la via administrativa.
2. un recurs de reposició de caràcter potestatiu.
3. una reclamació econòmica administrativa
4. un recurs contenciós administratiu.

**36. És un sistema de gestió indirecta d'un servei públic local:**

1. el gestionat per una entitat pública empresarial.
2. el gestionat per una societat mercantil local, de capital social de titularitat pública.
3. tant el que es gestioni per una entitat pública empresarial, com el gestionat per una societat

mercantil local de capital social de titularitat pública.

1. Cap de les anteriors respostes és correcta.

**37.**  **Senyalau en quina classe de font, de les directes o indirectes, s’inclouen els tractats internacionals:**

1. En les indirectes, sense cap excepció.
2. En les directes, en qualsevol cas.
3. No són font del dret, llevat que estiguin publicats oficialment a Espanya.
4. Són fonts directes i indirectes al mateix temps.

**38. Una llei de bases (Senyalau la resposta correcta) :**

1. Pot facultar l’aprovació de normes de caràcter retroactiu.
2. Pot autoritzar l’aprovació de normes de caràcter irretroactiu.
3. Pot autoritzar la modificació de la llei de bases.
4. Pot facultar i autoritzar la modificació de la llei de bases mateixa i dictar normes de caràcter

retroactiu.

**39.**  **Quin és el nombre mínim de diputats per presentar una proposició de llei?**

1. Dotze en qualsevol cas.
2. Catorze.
3. Quinze o un grup parlamentari.
4. Un grup parlamentari en qualsevol cas.

**40.**  **Les normes que contenen els tractats internacionals, són jeràrquicament superiors a les nostres lleis internes?**

1. Sí, en tots els supòsits.
2. Sí, menys a la Constitució.
3. Sí, menys a la Constitució i a les lleis orgàniques.
4. No, en cap cas.

**41.**  **La regulació del dret a la llibertat d’empresa requereix:**

1. Una llei orgànica.
2. Una llei ordinària.
3. No està reservat a llei, sinó que pot ser objecte de regulació mitjançant un reglament administratiu.
4. Totes les respostes són incorrectes.

**42.**  **El Delegat de Protecció de Dades, és una figura obligatòria a l’Administració local?**

1. Sí, en totes les Administracions locals.
2. Només als Ajuntaments de més de 20. 000 habitants i a les Diputacions provincials, Consells i

Cabildos insulars.

1. No, és opcional en cada administració.
2. Només per a les capitals de província i municipis de gran població.

**43. Senyalau la resposta correcta. De conformitat amb el que disposa l'article 1 de la Llei 40/2015, d'1 d'octubre, de règim jurídic del sector públic, aquesta Llei estableix i regula:**

1. Els principis del sistema de responsabilitat de les administracions públiques.
2. El règim disciplinari dels empleats públics.
3. El procediment administratiu comú.
4. Els tipus de contractes que poden subscriure les administracions públiques.

**44.**  **D’acord amb la Llei 40/2015, d'1 d'octubre, de règim jurídic del sector públic, l'òrgan administratiu que s'estimi incompetent per resoldre un assumpte remetrà:**

1. Les actuacions a l'òrgan que consideri competent, sense necessitat de notificar aquesta

Circumstància als interessats.

1. Directament les actuacions a l’òrgan que consideri competent, i ha de notificar aquesta

circumstància als interessats.

1. No té l'obligació de comunicar l'assumpte a l'òrgan competent.
2. Les actuacions a l'òrgan que consideri competent, amb l'autorització prèvia dels interessats.

**45.**  **D'acord amb la Llei 40/2015, d'1 d'octubre, de règim jurídic del sector públic, els documents utilitzats a les actuacions administratives s'emmagatzemen per mitjans electrònics:**

1. Llevat de quan no sigui possible.
2. En tot cas.
3. Quan així ho disposi expressament una disposició legal.
4. Només quan així ho disposi expressament una disposició legal o reglamentària.

**46. De conformitat amb el que disposa l'article 8 de la Llei 40/2015, d'1 d'octubre, de règim jurídic del sector públic, Senyalau la resposta correcta en relació amb la delegació de facultats, el mandat de gestió, la delegació de signatura i la substitució:**

1. Impliquen una alteració de la titularitat de la competència i dels elements determinants del seu exercici que es preveuen en cada cas.
2. No suposen una alteració de la titularitat de la competència, encara que sí dels elements determinants del seu exercici que es preveuen en cada cas.
3. No suposen una alteració de la titularitat de la competència, ni dels elements determinants del seu exercici que es preveuen en cada cas.
4. Impliquen una alteració de la titularitat de la competència però no dels elements determinants del seu exercici que es preveuen en cada cas.

**47.**  **Segons disposa l'article 18 de la Llei 40/2015, d'1 d'octubre, de règim jurídic del sector públic, és cert:**

1. Que els membres de l'òrgan que hi votin en contra o s'abstenguin queden exempts de la responsabilitat que, si s'escau, es pugui derivar dels acords.
2. Que no es poden enregistrar les sessions que dugui a terme l'òrgan col·legiat.
3. Que de cada sessió que dugui a terme l'òrgan col·legiat el secretari n'aixecarà acta.
4. Que l'acta de cada sessió s'ha d'aprovar en la mateixa reunió o en la immediata següent.

**48. D’acord amb l'article 76 de la Llei 39/2015, d'1 octubre, del procediment administratiu comú de les administracions públiques, en qualsevol moment del procediment abans del tràmit d'audiència els interessats poden:**

1. Adduir la infracció de drets si es tracta de drets fonamentals que impedeixen la continuació del procediment.
2. Adduir al·legacions i aportar documents o altres elements de judici.
3. Sol·licitar la rebuda a prova.
4. Sol·licitar l'emissió d'un informe del departament competent.

**49.**  **D'acord amb el que preveu l'article 46 de la Llei 40/2015, d'1 d'octubre, de règim jurídic del sector públic, tots els documents utilitzats en les actuacions administratives:**

1. Han de conservar en suport electrònic tots els documents que formen part d'un expedient

administratiu.

1. Han de conservar en format electrònic els documents que són rellevants per a la resolució adoptada

a l'expedient administratiu.

1. Han de conservar en suport electrònic només les resolucions que posen fi a l'expedient

administratiu.

1. No estan obligades a conservar els documents en suport electrònic més enllà del termini de quatre

anys.

**50.**  **Si una seu electrònica conté un enllaç o vincle a una altra seu, indicau qui seria responsable de la integritat, la veracitat i l’actualització de la informació o dels procediments que hi figuren:**

1. El titular de la seu que conté l'enllaç o vincle a l'altra seu.
2. El titular de la seu a la qual s'ha accedit mitjançant l'enllaç o vincle.
3. Els titulars de totes dues seus electròniques.
4. El titular de la seu que conté l'enllaç o vincle a l'altra seu si corresponen a la mateixa comunitat

autònoma.

**51. Segons l’article 117.1 de la Llei 39/2015, d’1 d'octubre, del procediment administratiu comú de les administracions públiques, la interposició de qualsevol recurs:**

1. Suspèn l’execució de l’acte impugnat.
2. No suspèn l’execució de l’acte impugnat, excepte en els casos en què una disposició estableixi el

contrari.

1. No suspèn l’execució de l’acte impugnat.
2. Suspèn l’execució de l’acte impugnat, excepte en els casos en què una disposició estableixi el

contrari.

**52. Segons l’article 55.1 de la Llei 39/2015, d’1 d'octubre, del procediment administratiu comú de les administracions públiques, el període d’informació o actuacions prèvies es pot obrir:**

1. Amb anterioritat a l’inici del procediment.
2. Amb anterioritat al procediment o durant aquest procediment.
3. Amb anterioritat, durant o una vegada finalitzat el procediment.
4. Després de l’inici del procediment i abans de l’obertura del període de prova.

**53. Segons l’article 77.1 de la Llei 39/2015, d’1 d'octubre, del procediment administratiu comú de les administracions públiques, la valoració de la prova s’ha de fer:**

**a)** D’acord amb les formes admeses en dret.

**b)** D’acord amb els criteris que estableix la Llei 1/2000, de 7 de gener, d’enjudiciament civil.

**c)** D’acord amb la llei, el costum i els principis general del dret.

**d)** Segons el criteri de raonabilitat de l’òrgan instructor.

**54. Segons l’article 63.1 de la Llei 39/2015, d’1 d'octubre, del procediment administratiu comú de les administracions públiques, els procediments de naturalesa sancionadora:**

1. S’inicien d’ofici o a instància de part.
2. S’inicien sempre d’ofici per acord de l’òrgan competent.
3. S’inicien d’ofici i, quan hi hagi denúncia, a instància de part.
4. S’inicien d’ofici, a petició raonada d’altres òrgans.

**55. Segons l'article 30.1 de la Llei 40/2015, d’1 d’octubre, de règim jurídic del sector públic, si no hi ha una llei específica les infraccions greus prescriuen:**

1. Al cap de sis mesos.
2. Al cap d'un any.
3. Al cap de dos anys.
4. Al cap de tres anys.

**56. Segons l'article 30.1 de la Llei 40/2015, d’1 d’octubre, de règim jurídic del sector públic, les infraccions lleus prescriuen:**

1. Al cap de sis mesos.
2. Al cap de sis mesos, llevat que una llei específica estableixi un termini distint.
3. Al cap d'un any.
4. Al cap d'un any, llevat que una llei específica estableixi un termini distint.

**57. Segons l’article 64.2. f) de la Llei 39/2015, d’1 d’octubre, del procediment administratiu comú de les administracions públiques, quin és el termini per formular al·legacions contra l’acord d’iniciació dels procediments de naturalesa sancionadora?**

1. Cinc dies.
2. Deu dies.
3. Quinze dies.
4. No s’estableix cap termini específic.

**58. Segons l’article 90.2 de la Llei 39/2015, d’1 d’octubre, del procediment administratiu comú de les administracions públiques, de quin termini disposa l’interessat per fer al·legacions quan l’òrgan competent per resoldre consideri que la infracció o la sanció revesteixen més gravetat que la determinada en la proposta de resolució?**

1. Cinc dies.
2. Set dies.
3. Deu dies.
4. Quinze dies.

**59. Segons l’article 81.2 de la Llei 39/2015, d’1 d’octubre, del procediment administratiu comú de les administracions públiques, de quin termini disposa l’instructor d’un procediment de responsabilitat patrimonial per remetre la proposta de resolució a l’òrgan competent per sol·licitar el dictamen?**

1. Deu dies comptadors des de la finalització del procediment.
2. Deu dies comptadors des de la finalització del tràmit d’audiència.
3. Deu dies comptadors des de l’inici de la fase d’instrucció.
4. Deu dies comptadors des de l’inici del tràmit d’audiència.

**60.**  **L'administració actuant pot consultar documents rellevants per al procediment en poder d'una altra administració:**

1. Sempre que ho consideri necessari.
2. Només amb l'autorització de l'interessat.
3. Només amb l'autorització de l'interessat, que s’hi pot oposar, en qualsevol cas.
4. Només amb l'autorització de l'interessat, que s’hi pot oposar, tret que es tracti de l'exercici de

potestats sancionadores o d'inspecció.

**61. D'acord amb l'article 103.5 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24 /UE, de 26 de febrer de 2014, excepte en els contractes de subministrament d'energia, quan escaigui, la revisió periòdica i predeterminada de preus en els contractes del sector públic té lloc:**

1. Quan el contracte s'hagi executat, almenys, en el 20 per cent del seu import i hagin transcorregut

dos anys des de la seva formalització. No obstant això, la condició relativa al percentatge d'execució

del contracte no és exigible als contractes de concessió de serveis.

1. En tot cas, quan el contracte s'hagi executat, almenys, en el 25 per cent del seu import.
2. Quan el contracte s'hagi executat, almenys, en el 30 per cent del seu import i hagin transcorregut

dos anys des de la seva formalització. No obstant això, la condició relativa al percentatge d'execució

del contracte no és exigible als contractes de concessió de serveis.

1. En tot cas, quan el contracte s'hagi executat, almenys, en el 10 per cent del seu import i hagi

transcorregut un any des de la seva formalització.

**62.**  **D'acord amb l'article 99 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24 /UE, de 26 de febrer de 2014:**

1. L'objecte dels contractes del sector públic haurà de ser determinat. Aquest objecte es pot definir

segons les necessitats o funcionalitats concretes que es pretenen satisfer, sense tancar l’objecte del

contracte a una solució única.

1. Es pot fraccionar un contracte amb la finalitat de disminuir-ne la quantia.
2. S'ha de preveure sempre la realització independent de cadascuna de les parts mitjançant la divisió

en lots.

1. L'òrgan de contractació mai no pot limitar el nombre de lots per als quals un mateix candidat o

licitador pot presentar una oferta.

**63.**  **D’acord amb la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24 /UE, de 26 de febrer de 2014, en els contractes es fixa un termini de garantia que comença a comptar des de:**

1. La data de formalització del contracte.
2. La data de recepció o conformitat del contracte.
3. La data d’aprovació del contracte.
4. La data de pagament del contracte.

**64.**  **D'acord amb l'article 25 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24 /UE, de 26 de febrer de 2014, no tenen caràcter administratiu:**

1. Els contractes de concessió de serveis.
2. Els contractes de concessió d’obres.
3. Els contractes l'objecte dels quals sigui la subscripció a revistes, publicacions periòdiques i bases de

dades.

1. Els contractes de serveis.

**65.**  **Quins són els instruments recollits al Reial decret 902/2020, de 13 d’octubre, d’igualtat retributiva entre dones i homes mitjançant els quals s’ha d’aplicar el principi de transparència retributiva?**

1. Els registres de personal, l'auditoria retributiva, el sistema de valoració de llocs de feina de la classificació professional continguda a l'empresa i al conveni col·lectiu que fos aplicable, i el dret d'informació de les persones treballadores.
2. Els registres retributius, l'auditoria retributiva, el sistema d’avaluació del compliment dels llocs de feina de la classificació professional continguda a l'empresa i al conveni col·lectiu que fos aplicable, i el dret d'informació de les persones treballadores.
3. Els registres retributius, l'auditoria retributiva, el sistema de valoració de llocs de feina de la classificació professional continguda al conveni col·lectiu que fos aplicable, i el dret d'informació de les treballadores.
4. Els registres retributius, l'auditoria retributiva, el sistema de valoració de llocs de feina de la classificació professional continguda a l'empresa i al conveni col·lectiu que fos aplicable, i el dret d'informació de les persones treballadores.

**66.**  **Quan prescriuen les faltes molt greus?**

1. Als dos anys.
2. A l'any.
3. Als tres anys.
4. Als sis anys.

**67.**  **Quina és la sanció consistent en la penalització a l'efecte de carrera, promoció o mobilitat voluntària?**

1. El trasllat forçós.
2. El demèrit.
3. La suspensió ferma de funcions.
4. La separació del servei.

**68.**  **Segons l'art. 95 de l'Estatut bàsic de l'empleat públic l'incompliment per part dels funcionaris del règim d'incompatibilitats quan dona lloc a una situació d'incompatibilitat pot ser constitutiu de falta:**

1. Lleu
2. Molt greu.
3. Dependrà de la gravetat de la falta.
4. Greu.

**69.**  **En el cas de separació de servei d'un funcionari interí:**

1. Es pot rehabilitar en el futur.
2. No és necessària la motivació de l'acte.
3. Es manté en actiu fins que es cobreix la seva vacant.
4. Se'n revoca el nomenament.

**70. D'acord amb la Llei 53/1984, de 26 de desembre, d'incompatibilitats del personal al servei de les administracions públiques:**

1. No es pot autoritzar la compatibilitat per a exercir un lloc de feina a l'esfera docent com a professor

universitari associat en règim de dedicació no superior a la de temps parcial i amb durada

determinada.

1. Es pot autoritzar la compatibilitat per a exercir un lloc de feina a l'esfera docent com a professor

universitari associat en règim de dedicació no superior a la de temps parcial i amb durada ç

determinada.

1. Es pot autoritzar la compatibilitat per a exercir un lloc de feina a l'esfera docent com a professor

universitari titular en règim de dedicació no superior a la de temps parcial i amb durada

indeterminada.

1. Es pot autoritzar la compatibilitat per a exercir un lloc de feina a l'esfera docent com a professor

universitari associat en règim de dedicació superior a la de temps parcial i amb durada

determinada.

**71.**  **El control intern de la despesa publico de l'Entitat Local serà exercit**

1. Per la Comissió Especial de Comptes.
2. Pel Tribunal de Comptes.
3. Per la Intervenció local.
4. Pel Ple de la Corporació.

**72.**  **A la fase d'execució pressupostària amb la qual es procedeix a l'Ordenació del Pagament es denomina**

1. Fase OR.
2. Fase P.
3. Fase OP.
4. Fase RP.

**73.**  **D'acord amb la Llei 11/2016, del 28 de juliol, d'igualtat de dones i homes, quin requisit han de tenir les empreses per a obtenir els beneficis derivats de l'elaboració d'un pla d'igualtat?**

1. El visat previ del Govern de les Illes Balears, en els termes establerts reglamentàriament.
2. El visat previ de la Inspecció de Treball, en els termes establerts reglamentàriament.
3. El visat previ de l’Institut Balear de la Dona, en els termes establerts reglamentàriament.
4. El visat previ de l’Observatori per a la Igualtat de les Illes Balears, en els termes establerts

reglamentàriament.

**74.**  **Quina és la comesa de la Comissió per a la Igualtat de Gènere creada mitjançant la Llei 11/2016, del 28 de juliol, d'igualtat de dones i homes?**

1. Supervisar les polítiques i els programes que duen a terme les administracions autonòmica, insular i local en matèria d’igualtat de dones i homes.
2. Analitzar les polítiques i els programes que duen a terme les administracions autonòmica, insular i local en matèria d’igualtat de dones i homes.
3. Fiscalitzar les polítiques i els programes que duen a terme les administracions autonòmica, insular i local en matèria d’igualtat de dones i homes.
4. Coordinar les polítiques i els programes que duen a terme les administracions autonòmica, insular i local en matèria d’igualtat de dones i homes.

**75.**  **Segons l’art.167 del RDL 2/2004, la classificació per programes constarà dels següents nivells:**

1. Capítol, article i concepte.
2. Àrea de despesa, política de despesa i grups de programes.
3. Despeses de personal, despeses corrents i transferències.
4. Inversions reals, transferències i variacions d'actius i passius financers.

**76.**  **Si la sol·licitud d’accés es refereix a la informació que no obra en poder del subjecte al qual es dirigeix la sol·licitud:**

1. La denegarà.
2. Ha de demanar la informació a subjecte que la tengui i ha de contestar la sol·licitud.
3. Si coneix el competent, li trametrà la sol·licitud i informarà al sol·licitant.
4. Si coneix el competent, li trametrà la sol·licitud i aquest informarà al sol·licitant.

**77.**  **Quines són les institucions que han de vetlar per a garantir la coordinació i la integració adequades de les accions en matèria d’igualtat de dones i homes a les Illes Balears?**

1. El Govern de les Illes Balears, l’Administració de la Comunitat Autònoma de les Illes Balears i l'Institut de les Dones.
2. El Govern de les Illes Balears, la Delegació del Govern a les Illes Balears i l'Institut Balear de la Dona.
3. La Delegació del Govern a les Illes Balears, l’Administració de la Comunitat Autònoma de les Illes Balears i l'Institut Balear de la Dona.
4. El Govern de les Illes Balears, l’Administració de la Comunitat Autònoma de les Illes Balears i l'Institut Balear de la Dona.

**78.**  **Pot un estranger presentar una sol·licitud de dret d’accés d’acord la Llei 19/2013, de 9 de desembre de transparència, accés a la informació i Bon Govern?**

1. No. Només els nacionals poden sol·licitar accés a la informació.
2. Sí, però només si és ciutadà de la Unió Europea.
3. Sí, és un dret de totes les persones.
4. Sí, però només pot sol·licitar informació relacionada amb el turisme.

**79.**  **Què passa si una Administració Pública no compleix amb les obligacions de publicitat activa de la Llei 19/2013, de 9 de desembre de transparència, accés a la informació i Bon Govern?**

1. Es considera infracció lleu a efectes disciplinaris.
2. Es considera infracció greu a efectes disciplinaris.
3. Es considera infracció molt greu a efectes disciplinaris.
4. Se li amonesta, però no constitueix una infracció.

**80.**  **D’acord amb la Llei 19/2013, de 9 de desembre de transparència, accés a la informació i Bon Govern les disposicions sobre transparència de l’activitat pública:**

1. S’aplicaran a la Casa de Sa Majestat el Rei en tots els extrems.
2. S’aplicaran a la Casa de Sa Majestat el Rei únicament en lo relatiu a la publicitat activa.
3. Se aplicaran a la Casa de Sa Majestat el Rei en relació amb les seves activitats subjectes a Dret

Administratiu.

1. No seran d’aplicació a la Casa de Sa Majestat el Rei.

**81.**  **D’acord amb la Constitució espanyola, la competència en matèria de legislació laboral:**

1. És pròpia de les Comunitats Autònomes.
2. És exclusiva de l’Estat, sens perjudici del desenvolupament legislatiu i de l’execució per les

Comunitats Autònomes.

1. És exclusiva de les Comunitats Autònomes de via ràpida.
2. És exclusiva de l’Estat, sens perjudici que sigui executada pels òrgans de les Comunitats Autònomes.

**82. D'acord amb l'art. 89 de la Llei 7/1985, reguladora de les bases del règim local, el personal al** **servei de les entitats locals està integrat per:**

1. Funcionaris de carrera i interins, contractats en règim de dret laboral i personal eventual que exerceix llocs de confiança o assessorament especial.
2. Funcionaris, contractats en règim de dret laboral i personal directiu que exerceix llocs de confiança o assessorament especial.
3. Funcionaris de carrera, contractats en règim de dret laboral i personal eventual que exerceix llocs de confiança o assessorament especial.
4. Funcionaris de carrera, contractats en règim de dret laboral, personal eventual i personal directiu.

**83. Els principis tècnics que han de regir la publicació de la informació en el Portal de Transparència són:**

1. Accessibilitat, interoperabilitat i reutilització.
2. Accessibilitat, gratuïtat i reutilització.
3. Accessibilitat, qualitat i reutilització.
4. Accessibilitat, interoperabilitat i eficiència.

**84. A quina edat els menors poden donar el seu consentiment pel tractament de les seves dades, conforme a l’article 7 de la Llei Orgànica 3/2018?**

1. Catorze anys.
2. Setze anys.
3. Devuit anys.
4. Tretze anys.

**85. Quan es va signar el Tractat de la Unió Europea?**:

1. 15 de maig de 1968.
2. 7 de setembre de 1990.
3. 17 d'octubre del 1971.
4. 7 de febrer de 1992.

**86 D’acord amb la Constitució espanyola, les diferències entre els Estatuts de les Comunitats Autònomes:**

1. Podran implicar privilegis econòmics o socials.
2. No podran implicar en cap cas privilegis econòmics o socials.
3. Podran implicar privilegis econòmics per a les Comunitats Autònomes de la via ràpida.
4. Només podran implicar privilegis econòmics quan ho autoritzi el Senat.

**87. En relació amb la seu electrònica regulada a l'article 38 de la Llei 40/2015, d'1 d'octubre, de règim jurídic del sector públic, quina de les següents afirmacions no és correcta:**

1. La seva titularitat correspon a una administració pública o a un o diversos organismes públics o entitats de dret públic.
2. Es troba disponible per als ciutadans.
3. És una adreça electrònica.
4. Es troba disponible només per als interessats en el procediment de què es tracti.

**88. Senyalau la resposta incorrecta. Queden exclosos de l'àmbit d'aplicació de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/ UE i 2014/24/UE, de 26 de febrer de 2014:**

1. La relació de servei dels funcionaris públics i els contractes que regula la legislació laboral queden exclosos de l'àmbit d'aquesta Llei.
2. Aquells contractes en què l'empresari s'obligui a lliurar una pluralitat de béns de forma successiva i per un preu unitari.
3. Les relacions jurídiques que consisteixen en la prestació d'un servei públic la utilització dels usuaris del qual requereixi l'abonament d'una tarifa, taxa o preu públic general d'aplicació.
4. Els contractes relatius a serveis d’arbitratge i conciliació.

**89. Les fonts del dret són les següents:**

1. La llei, el costum i els principis generals del dret.
2. La Constitució.
3. La llei, la jurisprudència del Tribunal Suprem, el costum i els principis generals del dret.
4. Les mateixes que se citen com a fonts materials, és a dir, el Parlament i el Govern, entre d’altres.

**90. Indicau la resposta incorrecta en relació amb el personal eventual:**

1. La condició de personal eventual pot constituir mèrit per a l'accés a la Funció Pública.
2. El seu nomenament i la seva destitució són lliures.
3. El seu cessament té lloc, en tot cas, quan es produeix el de l'autoritat a la qual presta la funció de confiança o assessorament.
4. Li és aplicable, en el que sigui adequat a la naturalesa de la seva condició, el règim general dels funcionaris de carrera.